《过十万囤 其一》
明代·祁顺

踏青遥入乱山中，共喜琴尊半日同。笑弄清泉临白石，更看飞瀑挂长空。

旱来欲祷桑林雨，春老频占花信风。落魄天涯吟正稳，此生元不为诗穷。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。